section_heading: Produkcija
paragraph_text: Hepburn je sama izvela sve svoje kaskaderske scene, uključujući plivanje. Scena u kojoj se Norman i Billy čamcem zalijeću u stijene snimana je nekoliko puta jer je čamac bio tako čvrst da se samo odbijao od stijenja bez ikakvog oštećenja. Ekipa je morala modificirati brod kako bi se mogao razbiti. Razina vode u jezeru Squam bila je tako niska tijekom ljetne produkcije da su Fonda i Doug McKeon mogli stajati tijekom scene u kojoj su se trebali držati za stijene da ne potonu. Rujanska voda bila je jako niska, ali ipak toliko hladna da su obojica morala nositi gumena odijela ispod odjeće. Hepburn je, s druge strane, skočila u vodu bez odijela jer je željela da scena ostane autentična. Scene u kojima Billy sam vozi čamac snimljene su pokraj jezera Winnipesaukee.